มาตรการเพื่อความปลอดภัย อดอาหาร เตรียมตัว
ถ้าตั้งใจจะอดอาหารแบบดื่มแต่น้ำ ต้องปรึกษาคุณหมอก่อนเป็นอันดับแรก บางคนอดอาหารช่วงสั้นๆ แล้วได้ประโยชน์ก็จริง แต่สำหรับบางคนก็เป็นเรื่องต้องห้าม เพราะฉะนั้นต้องให้คุณหมอเป็นฝ่ายพิจารณาจากประวัติการรักษาและการใช้ยา ว่าคุณสามารถอดอาหารได้อย่างปลอดภัยหรือเปล่า ส่วนใหญ่คุณหมอจะตรวจร่างกาย รวมถึงตรวจเลือดเพื่อความแน่ใจ  ถ้าคุณใช้ยาอะไรอยู่ คุณหมอจะพิจารณาว่าจะกินยาต่อไปช่วงอดอาหารได้ไหม หรือต้องปรับลดปริมาณ ขอให้เชื่อข้อมูลและคำวินิจฉัยของคุณหมอเท่านั้น โดยเฉพาะคนที่จะอดอาหารนานกว่า 3 วัน หรือมีโรคประจำตัว ควรปรึกษาคุณหมอที่เชี่ยวชาญด้านนี้โดยเฉพาะ เพื่อรับคำแนะนำและควบคุมดูแลอย่างใกล้ชิด ถ้าไม่ใช่คุณหมอ ก็ต้องเป็นนักโภชนาการที่เชี่ยวชาญและน่าเชื่อถือ พออดอาหารไปได้ 2 - 3 วัน มักเกิดอาการวิงเวียนถ้าลุกขึ้นเร็วเกินไป ต้องระวังให้มาก ขยับเขยื้อนเคลื่อนไหวช้าๆ หายใจลึกๆ ก่อนลุกยืน ถ้าเกิดวิงเวียนหรือบ้านหมุนขึ้นมา ให้นั่งหรือนอนลงก่อนจนกว่าอาการจะดีขึ้น หรือเอาหัวซุกระหว่างเข่าสองข้าง  ถ้าเวียนหัวจนหมดสติ ให้เลิกอดอาหารทันที แล้วไปหาหมอ เป็นเรื่องปกติที่อดอาหารแล้วจะเกิดอาการวิงเวียน เหนื่อยอ่อน คลื่นไส้ หรือใจสั่นบ้าง แต่ให้เลิกอดอาหารและไปหาหมอทันที ถ้าถึงขั้นหมดสติ สับสนงุนงง หรือใจสั่นต่อเนื่องยาวนานเกิน 1 - 2 วัน รวมถึงปวดท้องปวดหัวรุนแรง หรือมีอาการอื่นๆ ที่ไม่น่าไว้ใจ จะรู้สึกเลยว่าอ่อนเพลียไม่มีแรงจะทำอะไร ก็ไม่ต้องไปฝืน นอนหลับพักผ่อนให้เพียงพอ จริงๆ แล้วเป้าหมายของการอดอาหารก็เพื่อให้ร่างกายทั้งภายนอกภายในได้พักหลังทำงานหนักมาต่อเนื่องยาวนาน รวมถึงจิตใจและประสาทสัมผัสด้วย  ถ้ารู้สึกอยากงีบก็งีบเลย ถ้าไม่อยากนอนก็หาอะไรอ่านให้สนุกสบายใจ เอาเป็นว่ารู้สึกยังไงก็ตามใจร่างกายหน่อย จะได้ไม่เครียด ถ้าเหนื่อยหรืออ่อนเพลียจน “จะสติหลุด” ก็ห้ามขับขี่ยานพาหนะเด็ดขาด ช่วงนี้คุณจะขึ้นๆ ลงๆ เดี๋ยวสดชื่น เดี๋ยวเหนื่อยอ่อน แต่ถึงแบบนั้น ช่วงที่สดชื่นขึ้นมาก็อย่าเผลอบ้าพลังล่ะ เลือกเล่นอะไรเบาๆ แบบโยคะดีกว่า เพราะช่วยให้ได้ยืดเส้นยืดสาย แต่ไม่เหนื่อยจนหิวจัดขึ้นมา โยคะและการยืดเหยียด บางคนก็ว่าเบาๆ กำลังดี บางคนก็บ่นว่าใช้แรงเยอะเกินไป ให้คอยจับอาการร่างกายตัวเอง แล้วทำอะไรให้สบายตัวที่สุด ถ้าเป็นผู้ชายควรดื่มน้ำและของเหลวอื่นๆ ประมาณ 13 แก้วต่อวัน (3 ลิตร) ส่วนผู้หญิงให้ดื่ม 9 แก้ว (2.2 ลิตร) นี่คือปริมาณน้ำที่แนะนำช่วงอดอาหารดื่มแต่น้ำ พยายามเลือกน้ำสะอาดที่สุด หรือดื่มน้ำกลั่นไปเลยก็ได้  อย่าดื่มรวดเดียวหมด! ให้แบ่งดื่มตลอดวัน โดยใช้เหยือก 1 แกลลอน 3 เหยือก จะได้รู้ว่าใน 1 วันต้องดื่มน้ำมากแค่ไหน แต่ก็อย่าดื่มน้ำเยอะกว่าที่แนะนำ เพราะจะทำให้ระดับเกลือแร่ในร่างกายผิดเพี้ยนไป สุขภาพจะเสียเอา ถ้าระหว่างวันเกิดหิวจัด ให้ดื่มน้ำ 1 - 2 แก้ว จากนั้นก็นอนพักซะ เดี๋ยวก็หายหิวเอง หรือเบี่ยงเบนความสนใจโดยอ่านหนังสือ หรือนั่งสมาธิก็ได้ โดยเริ่มจากกลับมาดื่มน้ำส้มหรือน้ำมะนาวก่อน จากนั้นค่อยๆ เพิ่มอาหารเข้าไป กินอาหารปริมาณน้อยๆ ทุก 2 ชั่วโมง จากอาหารย่อยง่ายค่อยๆ เปลี่ยนเป็นอาหารทั่วไป ถ้าอดอาหารมาหลายวัน ขั้นตอนนี้อาจใช้เวลาหน่อย ตั้งแต่ 1 วันขึ้นไป ข้างล่างคือตัวอย่างลำดับการเปลี่ยนถ่าย  น้ำผลไม้ น้ำผัก ผลไม้สดและผักใบเขียว โยเกิร์ต ซุปผักและผักต้ม ธัญพืชและถั่วต่างๆ แบบปรุงสุก นม ผลิตภัณฑ์นมอื่นๆ และไข่ เนื้อสัตว์ ปลา และไก่ กินได้ทุกอย่างตามเดิม อุตส่าห์อดอาหารรีเซ็ตร่างกาย ถ้ากลับมากินอาหารหวานๆ มันๆ อีกก็เสียเวลาเปล่า ให้เปลี่ยนไปกินผัก ผลไม้ และธัญพืชโฮลเกรน และหลีกเลี่ยงไขมันเลวและน้ำตาลขัดสี ออกกำลังกาย 30 นาทีต่อวัน 5 วันต่ออาทิตย์ อดอาหารก็ช่วยคุณได้แค่ส่วนเดียว ที่เหลือคุณต้องเป็นฝ่ายใช้ชีวิตให้มีคุณภาพ ทำสุขภาพให้แข็งแรงต่อไปเอง เพราะอาการอาจทรุดหนักจนเป็นอันตรายถึงชีวิต โรคที่ไม่แนะนำให้อดอาหาร เว้นแต่ปรึกษาคุณหมอแล้ว ก็คือ  การกินผิดปกติ เช่น โรคคลั่งผอมอย่างอะนอเร็กเซีย หรือบูลิเมีย ภาวะน้ำตาลในเลือดต่ำ (hypoglycemia) หรือเบาหวาน  ภาวะขาดเอนไซม์ ภาวะไตวายระยะสุดท้าย หรือโรคตับ  โรคพิษสุราเรื้อรัง โรคไทรอยด์ โรคเอดส์ วัณโรค หรือโรคติดเชื้อ โรคมะเร็งระยะสุดท้าย โรคพุ่มพวง (SLE/Lupus) โรคหลอดเลือดหรือ ระบบไหลเวียนโลหิตไม่ดี โรคหัวใจ เช่น หัวใจวาย หัวใจเต้นผิดจังหวะ (โดยเฉพาะภาวะหัวใจห้องบนสั่นพลิ้ว) เคยหัวใจล้มเหลวเฉียบพลัน ลิ้นหัวใจรั่ว หรือกล้ามเนื้อหัวใจเสื่อม โรคอัลไซเมอร์ หรือโรคจิตที่เกิดจากสภาวะทางร่างกาย เพิ่งได้รับการปลูกถ่ายอวัยวะ โรคอัมพาต ตั้งครรภ์หรืออยู่ระหว่างให้นม มียาประจำตัวที่ต้องกินสม่ำเสมอ อาจจะเริ่มจาก 1 วันก่อน ถ้าอดอาหารด้วยตัวเอง ไม่ควรต่อเนื่องเกิน 3 วัน เพราะมีหลักฐานรองรับว่าถ้าอดอาหารแค่ 1 - 3 วันยังส่งผลดีต่อสุขภาพร่างกายอยู่ แต่ถ้าคิดจะอดอาหารนานกว่านั้น ต้องทำในความดูแลของแพทย์ผู้เชี่ยวชาญเท่านั้น เช่น fasting retreat คือเข้าคอร์สอดอาหารเป็นเรื่องเป็นราว น่าจะปลอดภัยและได้ประโยชน์กว่า ถ้าอดอาหารช่วงสั้นๆ เป็นระยะ อย่าอดทีละนานๆ (เกิน 3 วัน) อดอาหารแบบดื่มแต่น้ำแค่อาทิตย์ละ 1 วันก็มากพอแล้ว ให้อดอาหารแล้วดื่มแต่น้ำช่วงที่ไม่เครียดจัด และทำได้โดยไม่รบกวนกิจวัตรประจำวัน เพราะระหว่างอดอาหารจะอ่อนเพลียมากไม่ควรทำงาน ต้องพักผ่อนทั้งร่างกายและจิตใจ ยิ่งใครจะอดอาหารเป็น 3 วันยิ่งฟังดูน่ากลัว ที่สำคัญที่สุดคือต้องปรึกษาคุณหมอก่อนเสมอ รวมถึงศึกษาข้อมูลทั้งในเน็ตและหนังสือที่เชื่อถือได้ และรับฟังประสบการณ์ตรงจากคนที่เคยอดอาหารวิธีเดียวกันมาก่อน มองว่าการอดอาหารก็เหมือนการผจญภัยครั้งใหม่นั่นเอง แทนที่อยู่ๆ จะดื่มแต่น้ำเลย ให้ค่อยๆ เปลี่ยนแปลงทีละนิด เริ่มจากงดน้ำตาล อาหารแปรรูป แล้วก็คาเฟอีนสัก 2 - 3 วัน ลองกินแต่ผักผลไม้แทน รวมถึงลดปริมาณอาหารในแต่ละมื้อให้น้อยลง หลายอาทิตย์ก่อนจะเริ่มอดอาหารจริง เป็นการเตรียมร่างกายให้พร้อม และจะอดอาหารดื่มแต่น้ำได้ง่ายขึ้น อาจเริ่มจากอดอาหารแบบ intermittent fasting ก่อน คืออดกี่ชั่วโมงต่อวันก็ว่าไป การเตรียมตัวอาจใช้เวลาเป็นเดือน เช่น   อาทิตย์ที่ 1: งดอาหารเช้า อาทิตย์ที่ 2: งดอาหารเช้าและกลางวัน อาทิตย์ที่ 3: งดอาหารเช้า กลางวัน และลดปริมาณอาหารเย็น อาทิตย์ที่ 4: ดื่มแต่น้ำอย่างเดียว
พบแพทย์ก่อนอดอาหาร. อดอาหารภายใต้ความดูแลของคุณหมอ. ระวังเวียนหัว. สังเกตอาการข้างเคียง. ช่วงอดอาหารต้องพักผ่อนให้เยอะๆ. อย่าออกแรงเยอะ. ดื่มน้ำ 9 - 13 แก้วต่อวัน. แข็งใจสู้ความหิว. เลิกอดอาหารแบบค่อยเป็นค่อยไป. กินอาหารให้ครบหมู่เป็นประจำ. "ห้าม" อดอาหารถ้ามีโรคประจำตัว. กำหนดระยะเวลาที่ต้องการจะอดอาหาร. อดอาหารช่วงที่อารมณ์ผ่อนคลาย. เตรียมใจ. เปลี่ยนถ่ายสู่การอดอาหาร.
https://www.wikihow.com/Perform-a-Water-Fast https://www.wikihow.com/Perform-a-Water-Fast https://www.wikihow.com/Perform-a-Water-Fast
Staying Safe During Your Water Fast Accomplishing Your Fast Planning Your Water Fast